บาทเปิด 30.16 บาทต่อดอลลาร์ แนวโน้มทรงตัว
เงินบาทเปิดตลาด 30.16 บาทต่อดอลลาร์ แนวโน้มทรงตัวในกรอบ 30.10-30.20 บาทต่อดอลลาร์ รอปัจจัยต่างประเทศเพิ่มเติม
26 ธ.ค. 2562

เงินบาทเปิดตลาด 30.16 บาทต่อดอลลาร์ แนวโน้มทรงตัวในกรอบ 30.10-30.20 บาทต่อดอลลาร์ รอปัจจัยต่างประเทศเพิ่มเติม
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.16 บาท/ดอลลาร์ ทรงตัวจากเย็นวานนี้
"ผู้เล่นส่วนใหญ่น่าจะทยอยปิดสถานะสำหรับปีนี้แล้ว ขณะที่ปัจจัยชี้นำต่างน่าจะกลับมาเคลื่อนไหวอย่างมีนัยสำคัญอีกทีปีหน้าเช่น การเจรจาการค้าระหว่างสหรัฐฯและจีน แม้ตลาดสหรัฐฯจะกลับมาเปิดทำการแล้วในวันนี้ แต่บางตลาดยังหยุดอยู่ เช่น อังกฤษ ออสเตรเลีย"นักบริหารเงิน ระบุ
ทั้งนี้ คาดว่าวันนี้ค่าเงินบาทน่าจะทรงตัวต่อไป โดยคาดว่าจะเคลื่อนไหวในกรอบ 30.10-30.20 บาท/ดอลลาร์